钦定古今图书集成/明伦汇编/氏族典/第464卷 > 《廖用贤尚友录》 > 路中大夫
## 钦定古今图书集成/明伦汇编/氏族典/第464卷 > 《廖用贤尚友录》 > 路中大夫

按《汉书高五王传》：吴楚反，胶东、胶西、菑川三国围齐。
齐王使路中大夫告于天子，天子令中大夫还报“齐
王坚守，汉今破吴楚矣。”中大夫至，三国兵围数重，无
从入。三国将与中大夫盟曰：“若反言汉已破矣。”中大
夫至城下，望见齐王，曰：“汉发兵百万破吴楚，方救齐，
齐必坚守，无下。”三国将诛路中大夫。〈按注姓路为中大夫〉